Otiek gero hekalu bang’ higni abiriyo kama (37, 38)
6 Ka nochopo higa mar 480 bang’ Jo-Israel* wuok Misri,+ ma ne en higa mar ang’wen mar loch Solomon, e dwe mar Zif*+ (ma en dwe mar ariyo), Solomon nochako gero od Jehova.*+2 Ot ma Ruoth Solomon nogero ne Jehova borne ne romo bede* 60, lachne bede 20, to borne ka dhi malo bede 30.+3 Ne nitie agola+ e nyim ot. Borne ne en bede 20, to mano ne romre gi lach mar ot. Ne en bede 10 kowuok e dhoot nyaka e laru.4 Noloso dirisni ma konchiel lach to komachielo diny.+5 Nogero ohinga moro molworo hekalu gi oko; ohingano nolworo Ka Maler kod Ka Maler Moloyo,+ kendo noloso ute matindo tindo e kinde kanyo.+6 Lach mar udi mapiny ne gin bede abich, ma diere ne gin bede auchiel, to ma malo ne gin bede abiriyo. Noloso kuonde mirenjoe bepe e kor odno duto mondo kik gur gimoro e kor hekalu.+7 Kite ma ne ogergo odno nosepa chuth,+ omiyo onge nyundo kata le kata gir tich moro amora mar nyinyo ma nowinji sa ma ne igero odno.8 Dhoot midonjogo e udi mapiny ne ni yo milambo* mar hekalu,+ to ne nitie raidhi mogondore midhigo e udi ma diere kod ma malo.9 Nodhi nyime gero odno motieke+ kendo noumo tado gi bepe mag sida.+10 Nogero ute molworo hekalu+ ma borgi kodhi malo ne bede abich-abich kendo ne oriwgi e kor hekalu gi bepe mag sida.11 Gie kindeno, wach Jehova nobiro ne Solomon niya:12 “Kuom wach ot migeroni, ka idhi nyime wuotho e yorena kuom rito chikena gi buchena duto,+ to anatimni kaka nasingo ne Daudi wuoru.+13 Kendo anadag gi joga Israel,+ kendo ok anawegi ngang’.”+14 Solomon nodhi nyime gero odno mondo otieke.15 Nogoyo bepe mag sida e kor ot gi iye. Nogoyo bepe e kor ot chakre piny nyaka malo e tado kendo nogoyo bepe mag junipa e dier ot.+16 Nopimo kamoro gi chien e odno ma romo bede 20 mi ogoye bepe mag sida chakre piny nyaka e tado. Kanyo e ma ne en Ka Maler Moloyo.+17 Nyime* ma nodong’ ma ne en Ka Maler+ ne en bede 40.18 Bepe mag sidago nopaye olembe matindo mong’inore ka agwata+ kod maupe mothiewo.+ Iye duto nogoye sida ma onge kidi kata achiel ma ne neno.19 Kendo noloso Ka Maler Moloyo+ mondo oketie sandug singruok mar Jehova.+20 Bor mar Ka Maler Moloyo ne bede 20, lachne ne bede 20, kendo borne ka dhi malo ne bede 20.+ Nomwono iye duto gi dhahabu lilo. Bende nobawo kendo*+ gi yiend sida.21 Solomon nomwono odno duto gi dhahabu lilo,+ noriwo thiwni mag dhahabu e nyim Ka Maler Moloyo,+ ka ma bende nomwono gi dhahabu.22 Nomwono odno duto gi dhahabu motieke. Bende, nomwono kendo+ ma ne ni but Ka Maler Moloyo kotiyo gi dhahabu.23 Noloso jokerubi ariyo+ gi yiend obudo* moketogi Ka Maler Moloyo, moro ka moro ne borne romo bede apar.+24 Buomb kerubi konchiel ne romo bede abich to komachielo bende bede abich. Buombene duto koyarore ne gin bede apar.25 Kerubi machielo bende ne bede apar.* Jokerubi ariyogo ne romre kendo ne gichalre.26 Bor kerubi achiel ne bede apar, machielo bende kamano.27 Noketo jokerubigo+ ei Ka Maler Moloyo ka buombegi oyarore. Buomb kerubi achiel nogik e kor ot konchiel kendo buomb kerubi machielo nogik e kor ot komachielo, to buombegi ma diere noromo e dier ot tir.28 Kendo nomwono dhahabu kuom jokerubigo.29 Nopayo kido mag jokerubi,+ kido mag yiend othith,+ kod mag maupe+ e kor ot mar Ka Maler kod kor ot mar Ka Maler Moloyo.30 Nomwono dhahabu e dier ot mar Ka Maler kod mar Ka Maler Moloyo.31 Ka ma idonjogo e Ka Maler Moloyo, nolosone dhoudi gi bap obudo, gi sirni, kod frem, kaka kare mar abich.*32 Dhoudi ariyogo nolos gi bap obudo, kendo nopayo kuomgi kido mag jokerubi, gi kido mag yiend othith, kod mag maupe mi omwono dhahabu kuomgi. Notiyo gi nyundo e dwong’o dhahabu mondo omok kuom kido mag jokerubi kod mag yiend othith.33 Ka ma idonjogo e hekalu* bende noloso gi frem mag yiend obudo ma bethene ang’wen duto ne romre.*34 Noloso dhoudi ariyo gi bap junipa. Dhoot achiel ne ibano diriyo kendo ne owinyore, kendo dhoot machielo bende ne ibano diriyo kendo nowinyore.+35 Nopayo kuomgi kido mag jokerubi, gi kido mag yiend othith, kod mag maupe mi omwono dhahabu kuomgi.36 Laru ma iye+ nogero gi kite mopa moluow didek kae to oluowe bepe mag sida.+37 Noket mise mar od Jehova e dwe mar Zif,* e higa mar 4 mar loch Solomon;+38 to e higa mar 11, e dwe mar Bul* (ma en dwe mar aboro), notiek ger ot gi gik moko duto kaka nosechan.+ Kamano, nogero odno kuom higni abiriyo.
luo_Latn luo_Latn